b'\n_START_ARTICLE_\nAuruga painutamine\n_START_PARAGRAPH_\nAuruga painutamine on puidut\xc3\xb6\xc3\xb6tlemise tehnika, mille puhul t\xc3\xb6\xc3\xb6deldakse auruga puitu, kasutades selleks aurukambrit. Rakendatav kuumus ja niiskus muudavad puidu paindlikuks, et siis seda h\xc3\xb5lpsasti vastavalt vajadusele vormida. Painutamise protsessi tarbeks klammerdatakse puit valitud vormi k\xc3\xbclge, tavaliselt lisatakse veel metallist lisakinnitused, et v\xc3\xa4ltida puidu vabanemist pinge alt. Seda meetodit kasutatakse tootmises mitme erineva toote valmistamise puhul, n\xc3\xa4iteks puidust laeva ehitamisel, kui valmistatakse traditsioonilisel viisil lacrosse keppi, muusikainstrumentide nagu viiuli puhul ja samuti m\xc3\xb6\xc3\xb6blit\xc3\xb6\xc3\xb6stuses._NEWLINE_Auruga painutamine on traditsiooniline t\xc3\xb6\xc3\xb6v\xc3\xb5te, mille juured ulatuvad kaugesse minevikku. See oli kunagi v\xc3\xa4ga laialdaselt kasutatav t\xc3\xb6\xc3\xb6v\xc3\xb5te, mis m\xc3\xb5jutas relvat\xc3\xb6\xc3\xb6stust, t\xc3\xb6\xc3\xb6riistade ja ka veeanumate valmistamist, kuid tehnoloogia arenguga on see t\xc3\xb6\xc3\xb6v\xc3\xb5te tagaplaanile j\xc3\xa4\xc3\xa4nud. Auruga painutamine n\xc3\xb5uab v\xc3\xa4hest energiakulu ning on \xc3\xb6koloogiline ja \xc3\xb6konoomne puidut\xc3\xb6\xc3\xb6tlemisviis. Seda meetodit kasutades pole vaja teha ei ajalisi ega rahalisi kulutusi, et liimida kokku mitu puut\xc3\xbckki ja saavutada soovitud kuju. Auruga painutamisel tekib ka v\xc3\xa4hem tootmisj\xc3\xa4\xc3\xa4ke, kuna v\xc3\xa4iksema jupi saab vormida selliseks nagu vaja. Mitte ei pea seda l\xc3\xb5ikama m\xc3\xb5nest suuremast puidut\xc3\xbckist, laos oleval tagavaral suurem v\xc3\xa4\xc3\xa4rtus l\xc3\xa4bi selle._NEWLINE_Auruga painutamisel saavutatav paindenurk on piiratud, seda just tiheda puidu puhul. Lisaks sellele, k\xc3\xb5ik puuliigid ei paindu sel meetodil \xc3\xbchtviisi h\xc3\xa4sti. See meetod n\xc3\xb5rgendab v\xc3\xa4hesel m\xc3\xa4\xc3\xa4ral puitu ning tekitab nii-\xc3\xb6elda sisepingeid, mis v\xc3\xb5ivad p\xc3\xb5hjustada purunemist v\xc3\xb5i ajapikku ka tagasipaindumist.'